ועדת החוקה, חוק ומשפט, כנסת 16, פרוטוקול מספר 605, 2005-11-02 09:00

מיכאל איתן: שלום לכולם.

מיכאל איתן: תמי, בבקשה.

תמי סלע: הצעה שהובאה בדיון הקודם- - - היום זה קיים כהוראה ראשונה בחקיקה; מדובר על הטלת מאסר במקום קנס לצורך אכיפה כדי לגרום לבן-אדם לשלם את הקנס.

תמי סלע: זה מאסר שאפשר להטיל אותו גם שלא בנוכחות הנאשם.

תמי סלע: במשך 5 שנים זה היה הוראת שעה - -

קריאה: 3 שנים עד 1 בספטמבר.

תמי סלע: עכשיו זאת הוראה קבועה, ויש פה שתי תוספות- -

רשף חן: לקבוע את הפרוצדורה של מאסר במקום קנס?

תמי סלע: ב- 95' קבעו שאי אפשר להטיל מאסר שלא בנוכחות הנאשם.

מיכאל איתן: ואנשים לא באו.

מיכאל איתן: זה היה תמריץ לא לבוא.

תמי סלע: אז אמרו שכאשר המאסר הוטל במקום קנס זה סוג של מאסר שכן אפשר להטיל לא בנוכחות הנאשם.

רשף חן: זה לא מאסר, זה בעצם קנס שרק אם לא תשלם אותו מטילים מאסר.

תמי סלע: נכון.

תמי סלע: וגם אם אנשים לא התייצבו לדיון קיבלו קנס כי לא יכלו להטיל עליהם מאסר, ומי שכן התייצב יכלו להטיל עליו מאסר במקום הקנס.

תמי סלע: באותה הוראת שעה קבעו כל מיני איזונים שהמטרה שלהם היא להבטיח שהבן אדם קיבל את ההודעה שאפשר להטיל עליו מאסר אם הוא לא יתייצב לדיון, שזה יהיה כתוב בהזמנה לדיון שאם לא תתייצב תקבל פקודת מאסר, ולפני שבאים לבצע את פקודת המאסר מקבלים עוד התראה.

תמי סלע: רצו לראות איך זה עובד, איך זה משפיע על תשלום הקנסות.

תמי סלע: פעם אחת פגה הוראת השעה והאריכו אותה כי לא היו מספיק נתונים, היה מבצע של הפחתת קנס ולא הפעילו את המאסרים האלה.

תמי סלע: עכשיו רוצים לקבוע הוראה קבועה, כי הנתונים הראו בגדול שהשיטה הזאת מועילה לגביית קנסות.

תמי סלע: היו שני דברים מעבר לאישור, מה שקיים כבר היום בחוק כהוראת שעה.

תמי סלע: אמנם היא פגה, אז מחוקקים אותה שוב, אבל זה קיים כבר כמה שנים.

תמי סלע: יש פה תוספת אחת שמדברת על שני מצבים שאפשר להטיל את המאסר הזה: ראשית, כאשר מטילים את הקנס בדיון על גזר הדין עצמו, אומרים מראש שאם הוא לא ישלם את הקנס יוטל עליו מאסר; מצב שני, אחרי שהוטל גזר הדין ורואים שהאדם לא שילם את הקנס, היועץ המשפטי בא לבית המשפט ומבקש לאפשר להטיל מאסר במקום הקנס.

תמי סלע: היה שוני בין המצבים, ולכן מוסיפים בעמוד 2 את סעיף קטן (ד) שמאפשר לבטל את הדיון גם אם יש סיבות טובות לאי ההתייצבות.

רשף חן: נניח שהטילו על אדם לשלם 2,000 שקל קנס, והוא לא בא, הוא לא בא גם לדיון, אמר: לא באתי בלי סיבה, אלא כי פחדתי.

רשף חן: אבל אני משלם.

רשף חן: כולנו מסכימים שאם הוא משלם, נעזוב אותו.

רשף חן: כי נכתב כאן: "יוכלו לבטל אם נוכח שהייתה סיבה מוצדקת לאי ההתייצבות או יובהר שהדבר דרוש כדי למנוע עיוות דין".

רשף חן: זה לא עיוות דין.

דרורה נחמני-רוט: זה רק לביטול, אבל אל תשכח מה כתוב ב- 129 א (ג); יש לו אפשרות לפריסה, ואפילו מציעים דחייה של התשלום.

רשף חן: סעיף (ד) אומר: "הוטל על נידון מאסר במקום קנס, בצו מיוחד כאמור שלא בנוכחות הנידון או סניגורו, רשאי בית המשפט על-פי בקשת הנידון לבטל את הצו האמור".

רשף חן: באילו נסיבות?

רשף חן: או שהייתה לך סיבה טובה לא לבוא, או שייווצר פה עיוות דין.

רשף חן: אני בכלל לא משוכנע שעצם הנכונות שלו לשלם היא מניעת עיוות דין.

מיכאל איתן: אתה מדבר על דיון בבית המשפט.

מיכאל איתן: אם לא היה דיון, אין בית משפט בכלל, ובאים לעצור אותו.

מיכאל איתן: השוטר בא לאסור והוא אומר: אני אשלם.

מיכאל איתן: אם הוא יכול לשלם מה זה שייך לבית המשפט?

רשף חן: זה כבר צו מאסר.

תמי סלע: המאסר למקרה שלא שילם.

מיכאל איתן: יש צו מאסר, הולכים לבצע את צו המאסר.

מיכאל איתן: הוא תופס אותו בזימבבואה, ואומר לו: עכשיו תעלה למטוס, חפש אותי.

רשף חן: צודקים, אני חוזר בי.

תמי סלע: התוספת השנייה שהכנסנו פה זה עניין שעלה בדיון הקודם, שבהזמנה לדיון צריך לציין את פרטי המזכירות; ובסעיף קטן (ג) בעמוד הראשון, נאמר בהתראה שאפשר לפנות למזכירות בית המשפט – זה היה גם קודם – וכן האפשרות לבקש פריסה או דחייה של תשלום ופטור מתשלום תוספת פיגורים בהתאם לנסיבות מיוחדות בהתאם לקבוע בחוק.

תמי סלע: המטרה של זה שבן אדם שלא יכול – אולי היה יכול לפרוס – אבל לא יכול לשלם הסכום כולו, יאסרו אותו בגלל אי יכולת.

תמי סלע: שהוא יהיה מודע לכל האפשרויות שקיימות לפי החוק כבר כשהוא מקבל את ההזמנה.

מיכאל איתן: מי בעד?

מיכאל איתן: פה אחד.